**KREATIVNA RADIONICA: „LEPTIRI“**


Drage učenice i učenici, predstavljam vam kreativnu radionicu kako biste se odmorili od elektronskih naprava,domaćih zadaća i učenja i razgibali prste. U radionicu možete uključiti i drage ukućane (mame, bake, seke ili braću). Želim da ovom radionicom unesete dah proljeća u svoje sobe. Radionica je namijenjena učenicima VI. odgojne skupine i svim učenicima koji žele biti kreativni.

Za radionicu vam je potrebno:

* šareni papiri ili papiri u boji
* škare
* raznovrsni konci



**1. korak**: Izrežite papire za gornja i donja krila. Veličina ovisi želite li male ili velike leptire. Preporučam da krenete s ovim dimenzijama, a kasnije kombinirajte veličine po želji. Važno je da papiri budu različitih dimenzija.



**2. korak:** Veći papir po dužini preklopite i savinite vrhove. Zatim svaku polovicu smotajte u obliku lepeze. Neka vam svaki pregib bude širok oko 1 cm ( kod manjih leptira neka budu uži). „Lepezu“ presavinite na pola.



**3. korak:** Manji papir jednostavno smotajte u lepezu i presavinite na pola.



**4. korak:** Spojite oba dijela koncem kao na slici. Lepezasta krila malo raširite.



**Napravite što više raznobojnih leptira i uživajte u proljeću u svojem domu.**



**5. korak:**Nagradite svoj trud čokoladom ili čokoladnim keksićima.

****

**Molim vas da mi na mail adresu pošaljete slike kakve ste leptiriće izradili i kako vam se sviđa radionica. Ako radite još nešto zanimljivo dok ste kod kuće, slobodno mi i to pošaljite. Radove pošaljite do 15. travnja.**

Sve vas puno pozdravljam. Budite strpljivi i poslušni uputama Stožera i budimo u kontaktu.

Ostanite zdravi!

Vaša odgajateljica,

Kornelija Lekić